## Odluka o osnovama za sklapanje ugovora sa zdravstvenim ustanovama i zdravstvenim djelatnicima privatne prakse za 1995. godinu

### NN 91/1994 (12.12.1994.), Odluka o osnovama za sklapanje ugovora sa zdravstvenim ustanovama i zdravstvenim djelatnicima privatne prakse za 1995. godinu

# HRVATSKI ZAVOD ZA ZDRAVSTVENO OSIGURANJE

Na osnovi odredbi članka 64. Zakona o zdravstvenom osiguranju ("Narodne
novine" broj 75/93), Upravno vijeće Hrvatskog zavoda za zdravstveno
osiguranje na 11. sjednici održanoj 29. studenog 1994. godine, donijelo
je

## ODLUKU

### O OSNOVAMA ZA SKLAPANJE UGOVORA SA ZDRAVSTVENIM USTANOVAMA I ZDRAVSTVENIM DJELATNICIMA PRIVATNE PRAKSE ZA 1995. GODINU

OPĆE ODREDBE

Članak 1.

Ovom Odlukom utvrđuje se način provođenja zdravstvene zaštite, formiranje
cijena zdravstvene zaštite, te način i uvjeti pod kojima Hrvatski zavod
za zdravstveno osiguranje (u daljnjem tekstu: Zavod) sklapa ugovore sa
zdravstvenim ustanovama i zdravstvenim djelatnicima privatne prakse za
1995. godinu.

Članak 2.

Način i uvjeti pod kojima Zavod sklapa ugovore za provođenje zdravstvene
zaštite, utvrđuju se sukladno Pravilniku o standardima i normativima prava
iz obveznog zdravstvenog osiguranja za 1995. godinu, drugim općim aktima
Zavoda, odnosno na osnovi prava osiguranih osoba Zavoda na slobodan izbor
doktora medicine i doktora stomatologije primarne zdravstvene zaštite.
Osigurane osobe Zavoda biraju doktora medicine i doktora stomatologije
primarne zdravstvene zaštite za razdoblje od najmanje godinu dana, u pravilu,
prema mjestu stanovanja osigurane osobe.

Članak 3.

Na osnovi odredaba članka 6. Zakona o zdravstvenoj zaštiti ("Narodne
novine" broj 75/93 i 11/94. u daljnjem tekstu: Zakon), zdravstvena
djelatnost obavlja se na primarnoj, sekundarnoj i tercijarnoj razini. Zdravstvenu
zaštitu na pojedinoj razini zdravstvene djelatnosti iz prethodne stavke,
a za osigurane osobe zavoda, provode zdravstvene ustanove i zdravstveni
djelatnici privatne prakse s kojima je Zavod sklopio ugovor.

Članak 4.

Sukladno odredbama članka 39. Zakona, Zavod raspisuje natjećaj za popunjavanje
mreže zdravstvene djelatnosti poradi obavljanja primarne, specijalističko-konzilijarne
i bolničke zdravstvene zaštite, te donosi odluku o odabiru najpovoljnijeg
ponuđača, uz suglasnost ministra zdravstva.

Članak 5.

S odabranom zdravstvenom ustanovom, odnosno odabranim zdravstvenim djelatnikom
privatne prakse, Zavod sklapa ugovor o provođenju zdravstvene zaštite na
pojedinoj razini zdravstvene djelatnosti. Zdravstvena ustanova, odnosno
zdravstveni djelatnik privatne prakse iz prethodne stavke je ugovorna zdravstvena
ustanova, odnosno ugovorni zdravstveni djelatnik privatne prakse. Ugovorna
zdravstvena ustanova, odnosno ugovorni zdravstveni djelatnik privatne prakse
dužni su istaknuti taj naziv sa naznakom ugovorene zdravstvene djelatnosti.

Članak 6.

Ugovorom se određuje: - vrsta zdravstvene djelatnosti, - opseg i kvaliteta
obavljanja zdravstvene djelatnosti, - početak i razdoblje obavljanja zdravstvene
djelatnosti, - naćin obavljanja zdravstvene djelatnosti, - sredstva za
obavljanje zdravstvene djelatnosti, - način, uvjeti i rokovi plaćanja,
- ostala prava i obveze

Članak 7.

Ugovorne zdravstvene ustanove i ugovorni zdravstveni djelatnici privatne
prakse dužni su na svim razinama zdravstvene zaštite, osiguranim osobama
Zavoda pružiti hitnu medicinsku pomoć, bez obzira na mjesto prebivališta
osigurane osobe. Pod hitnom medicinskom pomoći iz stavke 1. ovog članka,
a sukladno odredbama općih akata Zavoda, podrazumijeva se pružanje dijagnostičkih
i terapijskih postupaka koji su nužni za otklanjanje neposrednih opasnosti
po život i zdravlje osobe.

Članak 8.

Ugovorna zdravstvena ustanova i ugovorni zdravstveni djelatnik privatne
prakse pružaju zdravstvene usluge osiguranim osobama iz država s kojima
Republika Hrvatska ima sklopljen ugovor o zdravstvenom osiguranju, kao
i osobama kojima je priznat status izbjeglica prema međudržavnom sporazumu,
odnosno prema Uredbi Vlade Republike Hrvatske.

PRIMARNA RAZINA ZDRAVSTVENE ZAŠTITE

Članak 9.

Zdravstvena djelatnost na primarnoj razini obuhvaća:

1. djelatnost opće medicine,

2 djelatnost zdravstvene zaštite djece predškolskog uzrasta,

3. djelatnost školske medicine,

4. djelatnost zdravstvene zaštite žena

5. djelatnost zubozdravstvene zaštite,

6. djelatnost za dijagnostiku,

7. djelatnost hitne medicinske pomoći,

8. djelatnost patronaže,

9. djelatnost zdravstvene njege u kući,

10. djelatnost higijensko-epidemiološke zaštite,

11. ljekarničku djelatnost

Članak 10.

Zdravstvenu zaštitu u djelatnostima na primarnoj razini provode: doktori
medicine, doktori stomatologije, ljekarnički djelatnici, zdravstveni djelatnici
više i srednje stručne spreme. Za provođenje zdravstvene zaštite iz stavke
1. ovog članka, Zavod sklapa ugovore s domovima zdravlja, ljekarnama, zavodima
za javno zdravstvo, ustanovanka za hitnu medicinsku pomoć, ustanovama za
zdravstvenu njegu bolesnika u kući i zdravstvenim djelatnicima privatne
prakse.

Članak 11.

Za provođenje primarne zdravstvene zaštite iz djelatnosti opće medicine,
zdravstvene zašlite djece predškolskog uzrasta, školske medicine, zdravstvene
zaštite žena i zubozdravstvene zaštite, osnovu za sklapanje ugovora predstavlja
broj osiguranih osoba koje su se opredijelile za pojedinog doktora medicine,
odnosno doktora stomatologije.

Članak 12.

Broj osiguranih osoba po timu za koji se sklapa ugovor, u pravilu je
utvrđen standardom sukladno Pravilniku o standardima i normativima prava
iz obveznog zdravstvenog osiguranja za 1995. godinu (u daljnjem tekstu:
Standard). Iznimno od odredbe stavke 1. ovog članka, doktori medicine i
doktori stomatologije u zdravstvenim ustanovama, odnosno u privatnoj praksi,
prilikom sklapanja ugovora sa Zavodom, dužni su osigurati minimum od 50%
Standardom propisanog broja osiguranih osoba po timu za tu djelatnost,
odnosno dozvoljava im se najviši broj osiguranih osoba po timu, koji ne
može biti veći od 50% Standardom propisanog broja osiguranih osoba po timu
za tu djelatnost, a Zavod će, sukladno tome, osigurati naknadu odgovarajuću
ugovorenom broju osiguranih osoba.

Članak 13.

Iznimno od odredaba članka 12. ove Odluke, u područjima gdje postoje
veća odstupanja u organiziranju zdravstvene zaštite zbog demografskih karakteristika
(otoci, gustoća naseljenosti), posebna komisija Zavoda na razini Direkcije,
utvrdit će standard prema popisu osiguranih osoba po pojedinom timu.

Članak 14.

U domovima zdravlja, doktori medicine i doktori stomatologije koji provode
primarnu zdravstvenu zaštitu iz djelatnosti za koje se sklapa ugovor, supotpisuju
ugovoreni broj osiguranlh osoba koje su ih izabrale, odnosno broj osiguranih
osoba koje prema mjestu stanovanja pripadaju toj ordinaciji, na posebnoj
tiskanici koja je prilog ugovoru. Poradi osiguranja prava na zdravstvenu
zaštitu pod jednakim uvjetima za sve osigurane osobe Zavoda, a na naćelima
dostupnosti i kontinuiranosti korištenja rećenog prava, doktori medicine
i doktori stomatologije iz stavke 1. ovog članka, prilikom sklapanja ugovora
Zavoda s domom zdravlja, potpisuju i posebnu izjavu Zavodu (aneks ugovora)
Izjava iz stavke 2. ovog članka obvezivat će doktora medicine, odnosno
doktora stomatologije da ako tijekom 1995. godine dobije odobrenje za otvaranje
privatne prakse, može otpočeti s radom kao privatni zdravstveni djelatnik
samo ako je njegova privatna ordinacija smještena u istom prostoru dotadašnje
ordinacije doma zdravlja ili u neposrednoj blizini, te ako preuzme svoje
pripadajuće osiguranike za koje se supotpisao, sukladno stavci 1. ovog
članka.

Članak 15.

Osnova i uvjet za sklapanje ugovora o provođenju primarne zdravstvene
zaštite u patronažnoj zdravstvenoj skrbi, laboratorijskoj dijagnostici
i hitnoj medicinskoj pomoći utvrđeni su Standardom za te djelatnosti. U
Standardu iz stavke 1. ovog članka, uključen je ugovoreni broj osiguranih
osoba pri domu zdravlja i kod doktora medicine na razini primarne zdravstvene
zaštite u privatnoj praksi koji gravitiraju toj zdravstvenoj ustanovi.

Članak 16.

Za provođenje higijensko-epidemiološke zdravstvene zaštite i prevencije
Zavod sklapa ugovor s Hrvatskim zavodom za javno zdravstvo i domovima zdravlja,
sukladno Standardu, broju djelatnika i područjima u kojima se mjere provode.

Članak 17.

Poradi opskrbe osiguranih osoba Zavoda lijekovima, Zavod sklapa ugovore
s ljekarnama, sukladno utvrđenom Standardu, i pod uvjetom da ljekarna vodi
propisano materijalno knjigovodstvo.

SEKUNDARNA I TERCIJARNA RAZINA ZDRAVSTVENE ZAŠTITE

Članak 18.

Zdravstvena zaštita na sekunardnoj razini obuhvaća specijalisličko-konzilijarnu
i bolničku zdravstvenu zaštitu.

Članak 19.

Za provođenje specijalističko-konzilijarne zdravstvene zaštite, Zavod
sklapa ugovore s poliklinikama domovima zdravlja i zdravstvenim djelatnicima
- specijalistima privatne prakse.

Članak 20.

Za provođenje specijalističko-konzilijarne i bolničke zdravstvene zaštite,
Zavod sklapa ugovore s općim bolnicama, specijalnim bolnicama, klinikama,
klinićkim bolnicama i kliničkim bolničkim centrikna.

Članak 21.

Za provođenje najsloženijih oblika zdravstvene zaštite iz specijalistićkih
djelatnosti, koje se provode na tercijarnoj razini, Zavod sklapa posebne
ugovore s driavnim zavodima, kliničkim bolničkim centrima, kliničkim bolnicama
i klinikama.

CIJENE ZDRAVSTVENE ZAŠTITE

Članak 22.

Za provođenje zdravstvene zaštite utvrđuju se cijene na primarnoj, sekundarnoj
i tercijarnoj razini zdravstvene zaštite.

Članak 23.

Na razini primarne zdravstvene zaštite cijena se utvrđuje primjenom
iznosa po osiguranoj osobi.

Članak 24.

Iznimno od odredaba članka 23., ove Odluke u slučajevima pružanja zdravstvene
zaštite zbog ozljede na radu, profesionalnih bolesti, ozljeda prouzročenih
nanošenjem tjelesnih ozljeda od strane druge fizičke osobe (tučnjava i
sl.) i ozljeda koje su posljedica prometne nezgode, cijena se utvrđuje
na osnovi Popisa dijagnostičkih i terapijskih postupaka u zdravstvenoj
djelatnosti i utvrđene cijene boda određenog za specijalističko-konzilijarnu
i bolničku zdravstvenu zaštitu. Za pruženu zdravstvenu zaštitu iz stavke
1. ovog članka, zdravstvena ustanova, odnosno zdravstveni djelatnik privatne
prakse dužni su ispostavljene pojedinačne račune, sukladno odredbama stavke
1. ovog članka, dostaviti Zavodu, poradi provođenja postupaka nadoknade
štete, na osnovi članaka 51., 84. i 89. Zakona o zdravstvenom osiguranju.

Članak 25.

Za pruženu zdravstvenu zaštitu na svim razinama zdravstvene djelatnosti
na osnovi odredaba članka 8. ove Odluke (međudržavni ugovori o zdravstvenom
osiguranju i izbjeglice), ugovorna zdravstvena ustanova, odnosno ugovorni
zdravstveni djelatnik privatne prakse, ispostavljaju pojedinačne račune
Zavodu primjenom cijene utvrđene sukladno odredbama stavke 1. članka 24.
ove Odluke.

Članak 26.

Za djelatnost hitne medicinske pomoći, cijena se utvrđuje prema vrijednosti
standardnog time za hitnu medi cinsku pomoć, sanitetski prijevoz, prijavno
dojavnu jedinicu, dežurstvo i pripravnost. Za izvršene usluge prijevoza
u hitnoj medicinskoj pomoći i sanitetskim prijevozom, cijena se utvrđuje
po prijeđenom kilometru, prema priloženim radnim, odnosno putnim nalozima.

Članak 27.

Za ljekarničku djelatnost, cijena se utvrđuje na osnovi cijene lijeka
iz Liste lijekova Zavoda, Popisa dijagnostičkih i terapijskih postupaka
u zdravstvenim djelatnostima i utvrđene cijene boda za tu djelatnost. U
slučaju kada cijena lijeka nije utvrđena Listom lijekova Zavoda, Zavod
priznaje nabavnu cijenu koštanja tog lijeka, a ljekarnička se usluga obračunava
sukladno odredbama prethodne stavke.

Članak 28.

Provođenje zdravstvene njege u kući, plaća se prema utvrđenoj cijeni
sata njege.

Članak 29.

Na sekundarnoj i tercijarnoj razini zdravstvene zaštite, cijene se utvrđuju
primjenom Popisa dijagnostičkih i terapijskih postupaka u zdravstvenim
djelatnostima, utvrđene cijene boda i cijene pansiona za bolničko lijećenje.
Ako ugovorna zdravstvena ustanova, prilikom pružanja zdravstvene zaštite,
koristi lijekove, materijale, krv i krvne derivate i radioizotope koji
su iskazani na temperaturnoj listi osigurane osobe, a navedeni su u popisu
iz Bolničke liste lijekova Zavoda, posebno se iskazuju u računu koji se
ispostavlja Zavodu.

Članak 30.

Cijene zdravstvene zaštite iskazane po razinama zdravstvene zaštite
i prema vrstama zdravstvene djelatnosti sastavni su dio ove Odluke.

Članak 31.

Ova Odluka stupa na snagu danom objave u "Narodnim novinama",
a primjenjuje se od 1. siječnja 1995. godine.

Klasa: 025-04/94-01/78

Urbroj : 338-01-94-24-1

Zagreb, 29. studenoga 1994.

Predsjednik Upravnog vijeća Hrvatskog zavoda za zdravstveno
osiguranje

**prim.dr.sci.Mate Ljubićić,v.r.**

Odluka, NN 91/1994-1565